
ACTA APOSTOLICAE SEDIS 


COMMENTARIUM OFFICIALE 


ACTA BENEDICT] PP. XV 


CONSTITUTIONES APOSTOLICAK 


1 
ANTIOQUIENSIS er IERICOENSIS 


DISMEMBRATO TERRITORIO EX DIOECESI ANTIOQUIENSI ET IERICOHNSI, INVI- 
CEM AEQUE PRINCIPALITER UNITIS, CREATUR NOVA DIOECESIS S. ROSAE 
DE OSOS, IN COLUMBIA. 


BENEDICTUS EPISCOPUS 
SERVUS SERVORUM DEI 
AD PERPETUAM REI MEMORIAM 


Quod catholicae religionis bonum duobus abhinc annis postulavit, 
ut latissima Antioquiensis dioecesis in Columbiana Republica in duas 
partes divideretur, quo nova efformaretur dioecesis lericoénsis, in prae- 
senti exigit ut divisio primitus facta aliquatenus immutetur. 

Multis enim iustisque de causis, Apostolicus penes illam Rempu- 
blicam Internuntius rogavit ut in parte septentrionali et orientali dioe- 
cesis Antioquiensis, quae oppidum S. Rosae de Osos circumstat, nova 
quaedam dioecesis crearetur; reliqua vero pars dioecesis Antioquiensis 
unione aeque principali lericoénsi copularetur. 

Quae quidem quum congrua Nobis animarum saluti et rectae regi- 
minis episcopalis administrationi opportuna visa essent, de consulto 
VV. FF. NN. S.R.E. Cardinalium Sacrae Congregationis Consistorialis 

et Sacrae Congregationis a negotiis extraordinariis Patrum, de con- 
sensu venerabilis fratris Episcopi Antioquiensis et suppleto etiam, qua- 
tenus opus sit, quorum intersit vel sua interesse praesumant con- 
sensu, de Apostolicae potestatis plenitudine, facultate utentes Nobis et 
Apostolicae Sedi expresse reservata in postrema eiusdem dioecesis An- 
tioquiensis provisione, novam scilicet ineundi ecclesiasticam circum- 
scriptionem, quando hoc expedire visum fuerit, partem orientalem et 
septentrionalem dioecesis Antioquiensis, ubi civitas S. Rosae de Osos 
exstat, dividimus ac separamus; et ex ea novam ac distinctam dioecesim 
perpetuo erigimus erectamque declaramus in eum qui sequitur modum. 
Imprimis nova S. Rosae de Osos dioecesis eosdem quoquoversus habe- 
bit fines, quibus modo avulsa orientalis et septentrionalis pars ipsius 
dioecesis Antioquiensis antea circumscribebatur, adeo tamen ut nova 
dioecesis in parte occidentali ab Antioquiensi separetur per cursus 
fluminis Cauca et dein per limites municipiorum vulgo Peque, Ituango 
et S. Rita, quae ad novam dioecesim spectabunt, atque intra suos fines 
complectatur sequentes paroecias: S. Rosa de Osos, Caceres, Zaragoza, 
Zea, Segovia, Remedios, Anori, Valdivia, Santa Rita, Briceno, Ituango, 
Peque, Toldas, Yarumal, Campamento, San Andrés, Amalfi, Angostura, 
Sabanalarga, Guadalupe, Carolina, Liborina, Carmen, Belmira, Gomez 
Plata, Yali, San Pablo, Entrerios, Sacaojal, Sucre, Cordoba, Sopetran, 
San Nicolas, San Jerénimo, San Pedro, Don Matias, Evejico et San Se- 
bastian. 

Dioecesis S. Rosae, hisce finibus definitae, sedem et cathedram 
episcopalem statuimus in eodem oppido S. Rosae de Osos, illudque 
idcirco ad civitatis episcopalis fastigium evehimus, una cum omnibus 
iuribus ac privilegiis, quibus ceterae episcopales civitates iure communi 
fruuntur; ecclesiam vero parochialem ibidem exstantem et S. Rosae Li- 
manae dicatam sub eodem titulo et invocatione, ac eamdem servaturam 
parochialitatem cum animarum cura ut antea exercenda, ad Cathedralis 
statum et dignitatem evehimus atque extollimus, simulque ipsi eiusque 
pro tempore Episcopis tribuimus honores, privilegia ac iura, quibus 
aliae cathedrales Ecclesiae earumque Antistites iure communi vel legi- 
tima consuetudine pollent. 

In residentiam praeterea novi Episcopi eiusque in munere suc- 
cessorum assignamus domum iam ibidem paratam. Eamdem insuper 
dioecesim noviter erectam constituimus suffraganeam metropolitanae 
Ecclesiae Medellensi, illiusque Episcopum ac in munere successores 
metropolitico iuri praedicti Medellensis Archiepiscopi subiicimus; reser- 
vata Nobis et Apostolicae Sedi libera facultate novam ineundi dismem- 

brationem huiusce neo-dioecesis, quandocumque id opportunum visum 
fuerit. 

Quod autem spectat ad dioecesis S. Rosae de Osos regimen, admi- 
nistrationem et taxationem, ad novi Episcopi eiusque successorum 
potestatem, officia ac iura, ad Capituli cathedralis, vel saltem Consul- 
torum collegii, institutionem, ad Seminarii dioecesani regimen et admi- 
nistrationem, ad Vicarii Capitularis, seu Administratoris sede vacante, 
electionem, ad ipsorum clericorum et christifidelium iura atque officia, 
ad documentorum traditionem aliaque id genus, Nos religiose servanda 
iubemus, quae sacri canones imprimisque Tridentina Synodus statuunt 
atque praescribunt, sartis tectis ceteris declarationibus ac dispositio- 
nibus deinceps a S. Sede editis. 

Insuper ut novae huius dioecesis Antistiltes et suae dignitatis deco- 
rem tueri et clericorum sustentationi consulere et divini cultui impensis 
aliisque dioecesis necessitatibus occurrere queant, novae sedis episco- 
palis dotem et mensam constitui decernimus ex decimis, oblationibus 
aliisque subsidiis, quae fideles ipsos vel liberaliter subministraturos esse 
non dubitamus. 

Et quoniam adest in Urbe Collegium Pium Latinum Americanum, 
in quo clerici fere sub Romanorum Pontificum oculis succrescunt ac 
philosophicis theologicisque disciplinis instituuntur, iubemus ut, quem- 
admodum a ceteris Americae meridionalis Episcopis, ita quoque ab 
Antistite memoratae dioecesis S. Rosae ab illiusque successoribus huc 
mittantur, ubi primum fieri poterit, duo saltem non intermissa: vice 
delecti iuvenes, suis sumptibus alendi, qui religionis scientiam in ipso 
veritatis centro acquisitam cum suis deinde civibus utiliter communi- 
cent. Quo vero stabilius et horum clericorum sustentationi ipsiusque 
Collegii dotationi sit provisum vehementer exoptamus ut cura S. Rosae 
Episcopi, quam citius fieri poterit, tot conferantur bona, quot opus sunt 
ut ex eorum reditibus bini memorati alumni, aut modo saltem unus 
sustentari queat, eosque reditus ubi primum percipiantur, Collegio 
Pio Latino Americano de Urbe perpetuo assignamus atque attri- 
buimus. 

Dioecesim vero Antioquiensem, ex dismembratione et erectione 
dioecesis S. Rosae, uti supra dictum est, coarctatam, coniungi ac uniri 
aeque principaliter iubemus dioecesi lIericoénsi, quae Apostolicis Lit- 
teris sub datum diei vigesimae nonae mensis ianuarii anni Domini mil- 
lesimi nongentesimi decimi quinti constituta ac definita fuit; ita sci- 
licet ut ambae iurisdictioni, regimini atque administrationi subsint unius 
eiusdemque Episcopi, qui proinde Antioquiensis et Iericoénsis perpetuo 

nominabitur et canonicam possessionem Antioquiensis seorsum et [eri- 
coénsis Ecclesiae accipiet. 

Ad geminam autem gubernandam dioecesim una erit Curia ab Epi- 
scopo in civitate lericoénsi constituenda; sed episcopales domus duae 
erunt, altera in dioecesi Iericoénsi, ubi ob aeris salubritatem residere 
per maiorem anni partem poterit et debebit, altera vero in Antio- 
quiensi, ubi per aliquod tempus arbitratu suo quotannis degere poterit. 

Pastoralem autem visitationem inire et concludere, convocare syno- 
dum et cetera episcopalis ministerii functiones peragere, Episcopo fas 
erit in alterutra dioecesis sede. 

Insuper hac posita Ecclesiarum unione, statuimus etiam ut duplicis 
episcopalis mensae reditus et proventus idem Episcopus percipiat isque 
ecclesiastica beneficia unius dioecesis promiscue sacerdotibus alterius 
conferre possit. Ceterum unum exstabit Séminarium sive maius, sive 
minus in urbe lericoénsi statuendum et duo erunt Capitula; quoties- 
cumque autem episcopalem sedem vacare contigerit, utrique Capitulo, 
in civitate [ericoénsi congregato, ius esse unum Vicarium Capitularem, 
seu Administratorem, iuxta sacrorum canonum praescripta, eligere. 

Cum autem in parte orientali dioecesis lericoénsis exsistat paroe- 
cia, ad praefecturam apostolicam de Chocd pertinens, El Carmen nun- 
cupata, quae facilius ab Episcopo Antioquiensis et [ericoénsi assisti potest, 
de consensu hodierni Praefecti Apostolici de Choco, illam distrahimus 
ac seiungimus ab eadem praefectura apostolica atque in perpetuum 
unimus atque attribuimus dioecesi [ericoénsi et Antioquiensi. 

Quae autem hisce Litteris, Apostolica auctoritate, a Nobis decreta 
sunt, nulli hominum, ullo unquam tempore, infringere, aut iis repu- 
gnare, vel quomodolibet contraire liceat. Si quis, quod Deus avertat, 
hoc attentare praesumpserit, sciat obnoxium se evasurum esse poenis 
a sacris canonibus contra obsistentes exercitio ecclesiasticae iurisdi- 
ctionis statutis. 

Ad haec autem omnia fideliter exequenda deputamus venerabilem 
fratrem Henricum Gasparri, Archiepiscopum titularem Sebastensem, 
{nternuntium Apostolicum in Columbiana Republica, eique necessarias 
et opportunas facultates tribuimus, etiam subdelegandi, ad effectum de 
quo agitur, personam in ecclesiastica dignitate constitutam, simulque 
definitive pronuntiandi super quavis difficultate vel oppositione in exe- 
cutionis actu quomodolibet oritura, facto tamen ei onere ad Sacram 
Congregationem Consistorialem, intra sex menses, exemplar authentica 
forma exaratum ipsius executionis peractae transmittendi ut in eiusdem 
Sacrae Congregationis archivo asservetur. 

Decernimus denique has praesentes Litteras valituras contrariis 
quibuslibet, etiam peculiari et expressa mentione dignis, minime obstan- 
tibus. 

Datum Romae apud Sanctum Petrum, anno Domini millesimo non- 
gentesimo decimo septimo, die quinta mensis februarii, Pontificatus Nostri 
anno tertio. 


> C. Carp. DE LAI, Episc. Sabinen. O. Carp. CAGIANO 
S. C. Consist. Secretarius. S. R. BE. Cancellarius. 


lulius Campori, Protonotarius Apostolicus. 
Raphaél Virili, Protonotarius Apostolicus. 
Loco +& Plumbi. 


Reg. in Canc. Ap.. vol. XIV, n. 42. 


I! 
LAFAYETTENSIS 


DISMEMBRATIONIS ET ERECTIONIS DIOECESIS 


BENEDICTUS EPISCOPUS 
SERVUS SERVORUM DEI 
AD PERPETUAM REI MEMORIAM 


A multis iam annis crescente catholicorum fidelium numero in 
amplissima Novae Aureliae dioecesi, identidem vota ac preces Aposto- 
licae Sedi exhibitae sunt ut pars, quae ad occidentem patet, trans flumen 
Atchafalaya ubi civitas Lafayettum floret, ab alia divideretur et in novam 
distinctam dioecesim constitueretur. 

Quum autem in novissimo episcopali provinciae Novae Aureliensis 
conventu haec vota ac preces omnium Antistitum suffragio fulcita fuis- 
sent, eique accederet venerabilis fratris Ioannis Bonzano, Archiepiscopi 
titularis Melitenensis ac hodierni Delegati Apostolici in Foederatis Ame- 
ricae septentrionalis Civitatibus favorabile testimonium, ac necessaria 
ad novae dioecesis erectionem non deesse viderentur; Nos, de consulto 
VV. FF. NN. S. R. E. Cardinalium Sacrae Congregationis Consisto- 
rialis, statuimus et decrevimus ad expetitam divisionem dioecesis Novae 
Aureliae et ad erectionem novae dioecesis, Lafayettensis nuncupandae, 
devenire. 

Quapropter de Apostolicae potestatis plenitudine, suppleto, qua- 
tenus opus sit, quorum interest aut sua interesse praesumant consensu, 
hisce Apostolicis Litteris praedictam Novae Aureliae dioecesim in duas 
partes dividimus, novamque, Lafayettensem denominandam, in parte 
occidentali trans memoratum flumen erigimus et constituimus. Eius 
fines erunt: ad orientem flumen Afchafalaya; ad meridiem, ad occiden- 
tem et ad septentrionem ipsi veteres dioecesis Novae Aurelianensis ter- 
mini in parte occidua. 

Sedem et cathedram episcopalem novae dioecesis in urbe Lafayette 
nuncupata erigimus ac instituimus; ecclesiam vero parochialem, sancto 
loanni Evangelistae dicatam, ad Cathedralis ecclesiae gradum et digni- 
tatem perpetuo evehimus et extollimus; ipsamque dioecesim suffraga- 
neam constituimus metropolitanae Ecclesiae Novae Aureliae, eiusque 
Ordinarium metropolitico iuri Archiepiscopi Novae Aureliae subiicimus. 

Quod vero attinet ad dioecesis Lafayettensis regimen, administra- 
tionem, dotationem et taxationem, et novi Episcopi eiusve in episco- 
patu successorum potestatem, auctoritatem, attributiones, officia, iura 
et munia, itemque fidelium iura et onera, aliaque hoc genus, servanda 
iubemus, quae hac de re sacri canones, in primis Concilii Tridentini et 
novi Codicis, statuunt ac praescribunt, sartis tectis aliis declaratio- 
nibus a Sancta Sede editis, ipsisque decretis Concilii plenarii Baltimo- 
rensis tertii. 

Item volumus ut cathedralis ecclesia Lafayettensis eiusque Epi- 
scopi iisdem fruantur et gaudeant honoribus, insignibus, favoribus, 
indultis, gratiis, privilegiis et iuribus, quibus ex iure communi et ex 
legitima consuetudine, non tamen ex titulo oneroso aut peculiari indulto, 
ceterae in America septentrionali dioeceses earumve Praesules fruuntur 
et gaudent. 

Usquedum vero Capitulum cathedrale constituatur, Consultores dioe- 
cesani opportune eligantur et adhibeantur. 

Ad haec denique executioni mandanda deputamus venerabilem fra- 
trem Ioannem Bonzano, Archiepiscopum titularem Melitenensem et 
Apostolicum in Foederatis Americae septentrionalis Statibus Delegatum, 
eidem tribuentes necessarias et opportunas facultates,.etiam subdele- 
gandi ad effectum, de quo agitur, quemcumque in ecclesiastica digni- 
tate constitutum, ac definitive pronuntiandi super quavis difficultate 
vel oppositione in executionis actu orituris, facio praeterea ei onere ad 
Sacram Congregationem Consistorialem intra sex menses exemplar 
transmittendi authentica forma exaratum executionis peractae, ut in 
eiusdem Sacrae Congregationis archivo asservetur. 


Acta Benedicti PP. XV 463 


Quae autem hisce Litteris Apostolica auctoritate a Nobis decreta 
sunt, nemini, ullo unquam tempore, infringere aut iis repugnare, vel 
quomodolibet contraire liceat. Si quis, quod Deus avertat, hoc atten- 
tare praesumpserit, sciat obnoxium se evasurum esse poenis a sacris 
canonibus contra obsistentes exercitio ecclesiasticae iurisdictionis sta- 
tutis. 

Decernimus denique has praesentes Litteras valituras esse, contrariis 
quibuslibet, etiam peculiari et expressa mentione dignis, minime obstan- 
tibus. 

Datum Romae apud Sanctum Petrum, anno Domini millesimo non- 
gentesimo decimo octavo, die undecima mensis ianuarii, Pontificatus 
Nostri anno quarto. 


C. Carp. DE LAI, Mpisc. Sabinen. O. Carp. CAGIANO 


S. Congr. Consist. Secretarius. S. R. E. Cancellarius. 


Raphaél Virili, Protonotarius Apostolicus. 
Ludovicus Schiiller, Protonotarius Apostolicus. 
Loco Plumbi. 


Reg. in Canc. Ap., vol. XVI, n. 20. 


OLINDENSIS-RECIFENSIS 


CREANTUR NOVAE DIOECESES NAZARENSIS ET GARANHUNENSIS IN BRASILIA, ET 
TRANSFERTUR SEDES EPISCOPALIS FLORESTENSIS. 


BENEDICTUS EPISCOPUS 
SERVUS SERVORUM DEI 
AD PERPETUAM REI MEMORIAM 


Archidioecesis Olindensis-Recifensis, quae olim civilem Statum de 
Pernambuco ex integro complectebatur, in praesenti, quamvis ex crea- 
tione dioecesis Florestensis, in extrema parte occidentali memorati civilis 
Status, anno Domini millesimo nongentesimo decimo facta, paululum 
imminuta sit, adhuc tamen tum extensione territorii, tum fidelium 
numero, qui vicies centena et quadringenta millia excedunt, adeo ampla 
est, ut ab uno Antistite congrue gubernari nequeat. Quae matura con- 
sideratione perpendens venerabilis frater Sebastianus Leme a Silveira 

Cintra, Archiepiscopus Olindensis-Recifensis, laudabiliter sapienterque 
animum mentemque ad novam archidioeceseos divisionem convertit, 
eamque pro salute ovium sibi concreditarum et ad meliorem religionis 
profectum esse necessariam duxit. 

Collatis itaque hac de re cum venerabili fratre Apostolico Nuntio 
et cum aliis prudentibus viris consiliis, necessariisque pro novis eri- 
gendis dioecesibus subsidiis pro viribus comparatis, enixis precibus ab 
Apostolica Sede postulavit, ut pars orientalis civilis Status de Per- 
nambuco in tres dioeceses divideretur, ita ut archidioecesis Olindensis- 
Recifensis media esset, alia vero nova in parte septentrionali et alia 
in parte australi erigeretur: illa apud oppidum Nazareth, haec apud 
oppidum Garanhuns. Itemque et ob easdem rationes petiit ut Flore- 
stensis dioecesis, in extrema parte occidentali constituta, protraheretur 
et extenderetur orientem versus usque ad civitatem Pesqueira, quae 
tum incolarum numero, tum facilitate viarum, tum rerum commerciis 
oppido Floresta longe praestantior in praesens evasit, quamque idcirco 
et sedem Episcopi et civitatem episcopalem proposuit. 

Rebus omnibus mature perpensis penes S. Congregationem Consi- 
storialem, cum vota dicti Archiepiscopi digna visa sint, quae exau- 
diantur, et consensus quoque accesserit venerabilis fratris hodierni Epi- 
scopi Florestensis, Nos, de Apostolicae potestatis plenitudine, suppleto, 
quatenus opus sit, quorum intersit vel sua interesse praesumant con- 
sensu, facultate quoque utentes in Apostolicis Litteris diei vigesimae 
septimae mensis aprilis anni Domini millesimi octingentesimi nonage- 
simi secundi Ad universas orbis ecclesias reservata, in parte orientali- 
septentrionali archidioecesis Olindensis-Recifensis perpetuo erigimus et 
erectam declaramus novam cathedralem Ecclesiam Nazarensem nun- 
cupandam ab urbe Nazareth ibique in ecclesia paroeciali Nostrae Do- 
minae de Nazareth sedem et cathedram Episcopi constituimus eamque 
ecclesiam ad Cathedralis dignitatem evehimus. Dioecesis sic constituta 
duodeviginti paroecias complectetur, scilicet: Nazareth, Vicencia, Lagéa 
Secca, Timbaiiba, O’ de Goyanna, Tijucopapo, Goyanna, Itambé, Tracun- 
haem, Cruangy, Floresta dos Leées, Limoeiro, S. Vicente, Bom Jardim, 
Queimadas, Taquaratinga, Sta Crux, Surubim. 

In eiusdem archidioeceseos meridiana parte perpetuo pariter eri- 
gimus ac erectam declaramus novam dioecesim Garanhunensem nun- 
cupandam ab urbe Garanhuns ibique in ecclesia S. Antonii Patavini, 
sedem episcopi et cathedram episcopalem haberi decernimus, eamdem- 
que ecclesiam ad Cathedralis dignitatem extollimus. Huius dioeceseos 
iurisdictioni has quindecim paroecias subiicimus: Garanhuns, Bom Con- 

selho, Correntes, Palmeira de Garanhuns, Aguas Bellas, S. Bento, Can- 
hotinho, Guipapa, Catende, Palmares, Lagéa de Gatos, Panellas, Belem 
de Maria, Agua Preta, Barreiros. 

Insuper dioecesi Florestensi sex alias paroecias adiungimus, sci- 
licet Pesqueira, Belho Jardim, Brejo da Mée de Deus, Cimbres, Pedra, 
Buique. 

Sedem vero et cathedram episcopalem a civitate Floresta ad civi- 
tatem Pesqueira transferimus, ibique cathedralem declaramus ac sta- 
tuimus matricem ecclesiam S. Agathae et dioecesim ipsam in posterum 
a civitate principe Pesqueirensem vocandam decernimus: suppressis et 
exstinctis iuribus et privilegiis quae, cathedralitatis titulo, ad Floresten- 
sem ecclesiam spectabant. 

Denique ad residuum territorium, in quo adhuc plus quam decies 
centena milia hominum versantur, coarctamus archidioecesis Olindensis- 
Recifensis iura. 

Novis autem dioecesibus ita erectis aut ampliatis earumque Pasto- 
ribus tribuimus omnia iura et privilegia, quibus ceterae civitates epi- 
scopales et cathedrales earumque Praesules gaudent: paroeciali tamen 
animarum cura in his cathedralibus, uti antea, servata. 

Et dioeceses sic constitutas suffraganeas declaramus Olindensis- 
Recifensis Ecclesiae, earumque pro tempore Episcopos iuri metropoli- 
tico subiicimus Archiepiscopi Olindensis-Recifensis, Nobis et Apostolicae 
Sedi reservata facultate novam ineundi harum dioecesium dismembra- 
tionem, quoties in Domino id expedire visum fuerit. Et ad earumdem 
regimen et administrationem quod attinet, necnon Antistitum et chri- 
stifidelium iura et officia, aliaque id genus, sacrorum canonum praescri- 
ptiones religiose observari iubemus. 

Mensam vero Episcopalem constituent bona iam a fidelibus tributa, 
Curiae episcopalis emolumenta et ceterae oblationes, quas fideles ultro 
donare non dubitabunt. 

Volumus autem ut ex unaquaque dioecesi duo iuvenes, aut unus 
saltem in praesens, intellectualibus et moralibus qualitatibus prae ceteris 
pollentes, in huius Almae Urbis Pium Latinum Americanum Collegium, 
studiorum causa, continuo nec intermissa vice, mittantur Ordinariorum 
sumptibus. Indulgemus insuper, prout et quatenus opus sit, salvaque, si 
qua sit, offerentium contraria et expressa voluntate, ut in bonum edu- 
cationis iuvenum pro Nazarensi dioecesi, erogetur summa quadraginta 
duorum contos vel eius pars, ad duo ruralia sacella pertinens et intra 
finés exstans huius noviter erectae dioeceseos, iuxta vota eiusdem Archie- 
piscopi Olindensis-Recifensis. Reditus autem bonorum, quae necessaria 

sunt ad horum iuvenum educationem, Collegio Pio Latino Americano 
in perpetuum assignare volumus. 

Quae autem hisce Litteris, Apostolica auctoritate, a Nobis decreta 
sunt, nulli hominum, ullo unquam tempore, infringere, aut iis repugnare, 
vel quomodolibet contraire liceat. Si quis, quod Deus avertat, hoc atten- 
tare praesumpserit, sciat obnoxium se evasurum esse poenis a sacris 
canonibus contra obsistentes exercitio ecclesiasticae iurisdictionis sta- 
tutis. ; 

Ad haec autem omnia executioni mandanda deputamus venera- 
bilem fratrem Hyacinthum Angelum Scapardini, Archiepiscopum titu- 
larem Damascenum atque in Brasiliana Republica Apostolicum Nun- 
tium, eidemque necessarias et opportunas facultates tribuimus, etiam 
subdelegandi, ad effectum de quo agitur, alium virum in ecclesiastica 
dignitate constitutum, imprimisque eumdem Sebastianum Leme a Sil- 
veira Cintra, Archiepiscopum Olindensem-Recifensem, simulque defini- 
tive pronuntiandi super quavis difficultate, vel oppositione in executionis 
actu quomodolibet oritura, cum onere mittendi intra sex menses ad 
Sacram Congregationem Consistorialem exemplar authentica forma exa- 
ratum peractae executionis, ut in eiusdem S. Congregationis archivo 
asservetur. 

Decernimus denique has praesentes Litteras valituras contrariis 
quibuslibet, etiam peculiari et expressa mentione dignis, minime obstan- 
tibus. 

Datum Romae apud Sanctum Petrum, anno Domini millesimo non- 
gentesimo decimo octavo, die secunda mensis augusti, Pontificatus Nostri 
anno quarto. 


+ C. Carp. DE LAI, Episc. Sabinen. O. Carp. CAGIANO 
S. Congreg. Consistorialis Secretarius. S. R. E. Cancellarius. 


Ludovicus Schiiller, Protonotarius Apostolicus. 
Leopoldus Capitani, Reg. subst. ex spec. deleg. 
Loco Plumbi. 


Reg. in Canc. Ap., vol. XVII, n. 22. 

IV 


EUPENSIS rer MALMEDIENSIS sev COLONIENSIS 


DISMEMBRATO TERRITORIO EX ARCHIDIOECESI COLONIENSI, CREATUR DIOE- 
CESIS EUPENSIS ET MALMEDIENSIS, AC AEQUE PRINCIPALITER UNITUR 
DIOECESI LEODIENSI. 


BENEDICTUS EPISCOPUS 
SERVUS SERVORUM DEI 


AD PERPETUAM REI MEMORIAM 


Ecclesiae universae, divinitus Romanis Pontificibus commissae, cura 
postulat, ut quae in spirituale christiani gregis bonum atque emolu- 
mentum cedant, Apostolica auctoritate interposita, praestare maturent. 
Iamvero cum post recens bellum provinciae civiles vulgo dictae Eupen 
et Malmédy ad dioecesim Coloniensem et ad Germanicum Imperium 
iam pertinentes, modo Regno Belgico adiectae fuerint, expostulatum 
est ab Apostolica Sede ut huiusmodi provinciae ab archidioecesi Colo- 
niensi distraherentur et in novam dioecesim erigerentur. 

Porro Nos, attento quod fidelium spirituale bonum exigit ut nova 
haeec ordinatio fiat, omnibus mature perpensis et praehabitis quae 
ad rem necessaria erant, ad huiusmodi dismembrationem et erectionem 
deveniendum esse censuimus. Eapropter, de consensu venerabilis fra- 
tris hodierni Archiepiscopi Coloniensis et suppleto, quatenus opus sit, 
quorum intersit vel sua interesse praesumant consensu, Nos, de Apo- 
stolicae potestatis plenitudine, memoratas provincias Eupen et Malmédy 
ab archidioecesi Coloniensi distrahimus atque seiungimus et ita distra- 
ctas ac seiunctas in novam dioecesim erigimus erectamque declaramus 
Eupensem et Malmediensem nuncupandam. 

Hanc vero novam dioecesim ita erectam uniri modo iubemus aeque 
principaliter dioecesi Leodiensi, reservata tamen Nobis et Apostolicae 
Sedi facultate aliter de ea disponendi quandocumque animarum bonum 
id exigere videatur. Utraque insuper dioecesis Leodiensis atque Eupensis 
et Malmediensis iurisdictioni, regimini atque administrationi subsit 
unius eiusdemque Episcopi, qui proinde Leodiensis, Eupensis et Mal- 

mediensis posthac nominabitur et canonicam possessionem Leodiensis 
seorsim atque Eupensis et Malmediensis Ecclesiae accipiet. 

Ad geminam autem gubernandam dioecesim, praeter Curiam epi- 
scopalem iam in dioecesi Leodiensi exstantem, altera constituatur in 
principe novae dioecesis civitate a venerabili fratre harum Litterarum, 
ult infra, exequutore seligenda, in qua etiam residere debeat Admini 
strator, seu Delegatus Episcopi. Mandamus pariter ut idem exequutor 
seligal in eadem civitate pro Cathedrali ecclesia unam ex ecclesiis 
paroecialibus, quae magis opportuna et apta ipsi videbitur, eidemque 
tribuat honores, gratias, privilegia aliaque iura, quibus ceterae cathe- 
drales ecclesiae earumque Antistites ex iure communi vel consuetu- 
dine fruuntur. Item in hac nova dioecesi Episcopus per aliquem anni 
mensem, ad normam iuris, residere debeat. Eidem autem pastoralem 
visitationem inire et concludere, convocare synodum, ceteras episco- 
palis ministerii functiones peragere quamquam duabus dioecesibus 
communes, in alterutra licebit. Posita hac Ecclesiarum unione, statui- 
mus ut duplicis episcopalis mensae quoscumque reditus et proventus 
idem Episcopus percipiat, ut quibuscumque dioecesanis expensis et 
necessitatibus occurrere queat, atque idem Episcopus ecclesiastica 
beneficia unius dioecesis promiscue sacerdotibus alterius cenferre pos- 
sit. Ceterum unum exstabit Seminarium et praeter Capitulum Leo- 
diense alterum Canonicorum, vel Consultorum Collegium, erit in nova 
dioecesi. 

Quae autem hisce Litteris Apostolica auctoritate decrevimus, nulli 
hominum, ullo umquam tempore, infringere, aut iis repugnare, vel 
quomodolibet contraire liceat. Si quis, quod Deus avertat, hoc atten- 
tare praesumpserit, sciat obnoxium se evasurum esse poenis a sacris 
canonibus contra obsistentes exercitio ecclesiasticae iurisdictionis sta- 
tutis. 

Ad haec autem omnia exequutioni fideliter mandanda deputamus 
venerabilem fratrem Sebastianum Nicotra, Archiepiscopum titularem 
Heracliensem et Nuntium Apostolicum in Regno Belgico, eique tribuen- 
tes necessarias et opportunas facultates, etiam subdelegandi, ad effe- 
ctum de quo agitur, quemlibet virum in ecclesiastica dignitate consti- 
tutum, ac definitive pronuntiandi super quavis difficultate vel oppositione 
in exequutionis actu quomodolibet oritura, facto eidem onere ad Sacram 
Congregationem Consistorialem infra tres menses, a data praesentium 
Litterarum computandos, transmittendi authenticum exemplar peractae 
exequutionis. 

Decernimus denique has praesentes Litteras valituras, contrariis 

quibuslibet, etiam peculiari et expressa mentione dignis, minime obstan. 
tibus. 

Datum Romae apud Sanctum Petrum, anno Domini millesimo non- 
gentesimo vigesimo primo, die trigesima mensis iulii, Pontificatus Nostri 
septimo. 


C. Carp. DE LAI, Episc. Sabinen. O. Carp. CAGIANO 
Secret. S. Congreg. Consistorialis. S. R. E. Cancellarius. 


Ludovicus Schiiller, Protonotarius Apostolicus. 
Leopoldus Capitani, Reg. Subst. ex spec. deleg. 
Loco +4 plumbi. 
Reg. in Canc. Ap., vol. XXIII, n. 58. 


LITTERAE APOSTOLICAE 
I 


BRECTIO VICARIATUS APOSTOLICI DE NGAN-HOEI ET IMMUTATIO NOMINIS VICA- 
RIATUS APOSTOLICI NANKINENSIS, 


BENEDICTUS PP. XV 


Ad futuram rei memoriam. — Ex hac B. Petri Apostolorum Prin- 
cipis cathedra, quam nullis quidem meritis Nostris divinitus obtinemus, 
tamquain e sublimi specula in omnes catholici orbis regiones oculos 
mentis Nostrae convertimus et quae rei sacrae expeditioni melius geren- 
dae faciant, quaeque ad fidelium utilitatem animarumque salutem con- 
ducant, ea sollicito studio decernere maturamus. Iamvero compertum 
satis est inter illustriores atque ampliores vicariatus apostolicos in Sina- 
rum regione positos, Nankinensem sane esse annumerandum, qui duas 
civiles provincias de Kiang-sou et de Ngan-hoei complectitur, et Cle- 
ricorum Regularium Societatis [esu curis concreditus est. Nunc autem, 
cum propter laeta incrementa, quibus postremis hisce annis in provincia 
de Ngan-hoei catholica religio adolevit, et propter maius animarum 
bonum promovendum, opportunum visum sit consilium ut eadem civilis 
provincia de Ngan-hoei, a vicariatu apostolico Nankinensi seiuncta, in 
distinctum vicariatum apostolicum erigeretur: Nos, collatis consiliis cum 
VV. FF. NN. S. R. E. Cardinalibus negotiis Propagandae Fidei praepo- 
sitis, haec quae infrascripta sunt decernimus et statuimus. Nimirum ex 

certa scientia et matura deliberatione Nostris, deque Apostolicae Nostrae 
potestatis plenitudine, praesentium tenore, a vicariatu apostolico Nanki- 
nensi separamus provinciam civilem de Ngan-hoei, quae ab aliis pro- 
vinciis civilibus de Kiang-sou, Honan, Houpé, Kiang-si et Tche-kiang 
limitatur, eamdemque sic separatam erigimus in distinctum vicariatum 
apostolicum ab ipso nomine civilis provinciae de Ngan-hoei nuncupan- 
dum et eorumdem Patrum Societatis Iesu curis concredendum. Prae- 
cipimus quoque ut nomen vicariatus Nankinensis post hance dismem- 
brationem immutetur in illud vicariatus apostolici de Kiang-sou. 

Haec statuimus decernentes praesentes Literas firmas, validas atque 
efficaces semper exstare ac permanere, suosque plenos atque integros 
effectus sortiri et obtinere, illisque ad quos spectant sive spectare pote- 
runt plenissime suffragari; sicque rite iudicandum esse ac definiendum, 
irritumque ex nunc et inane fieri, si quidquam secus super his a quovis, 
auctoritate qualibet, scienter sive ignoranter contigerit attentari. Non 
obstantibus contrariis quibuscumque. 

Datum Romae apud Sanctum Petrum, sub anulo Piscatoris, die 
augusti McMxx!, Pontificatus Nostri anno septimo. 


P. Carp. Gasparri, a Secretis Status. 


Il 


TITULUS BASILICAE MINORIS CONFERTUR ECCLESIAE SEU SANCTUARIO ANNUN- 
CIATIONIS B. M. V., OPPIDI « FOLLINA », DIOECESIS CENETENSIS. 


BENEDICTUS PP. XV 


Ad perpetuam rei memoriam. — Ampla ac pervetusta Cistercien- 
sium Fratrum abbatia, decimo secundo labente saeculo fundata, exstat 
intra fines dioecesis Cenetensis, in civitate vulgo Follina, et monasterio 
adiacet ecclesia sive sanctuarium Deiparae Virgini ab Angelo salutatae 
dicatum, artis operibus insigne non minus quam divini cultus splen- 
dore et christiani populi devotione ac fide. Illic antiqua colitur religione 
miraculis inclyta effigies marmore sculpta beatae Mariae Virginis cum 
Puero lesu, ad quam invisendam ex vetusta consuetudine innumeri 
quotannis fideles peregre confluunt. Ad Commendae cardinalitiae hono- 
rem evecta abbatia ista insignibus gavisa est Praesulibus, et Carolus 
Barbo, qui postea hanc Petri cathedram Pauli If nomine obtinuit, ac 

Divus Carolus Borromaeus illius Abbates fuerunt. Sanctuarii autem 
decori nec fidelium pietas umquam defuit, nec regularis cleri frequentia: 
Cistercienses enim primo, dein Camaldulenses monachi ipsius sacrae 
aedis custodiam habuere: in praesenti autem Servorum Mariae curis 
concredita, novo et quidem splendidiori cultu renidet. Copiosa ac prae- 
divite supellectili ornata, eadem ecclesia tam insignibus Sanctorum reli- 
quiis, quam singularibus ab hac Sancta Sede concessis indulgentiis ac 
privilegiis nobilitatur. Nunc autem, cum dilectus filius Anacletus M. Milani 
Ordinis Servorum B. M. V. Prior et Archipresbyter ecclesiae et coenobii 
enunciati, auspicatam occasionem nactus coronationis dictae prodigiosae 
imaginis quae ex decreto Basilicae Vaticanae Capituli proximo septembri 
mense aureo dia:lemate sollemni pompa augebitur, vota exprimens sua 
et religiosorum sodalium ac fidelium, Nos supplici prece flagitaverit ut 
ipsam ecclesiam seu Mariale sanctuarium titulo ac dignitate Basilicae 
minoris cohonestare dignemur, hasque preces cumulet amplissima com- 
mendatio tam Episcopi Cenetensis quam Vicarii Generalis Ordinis Ser- 
vorum Mariae, Nos optatis his annuendum ultro libenterque existima- 
vimus. Quae cum ita sint, collatis consiliis cum VV. FF. NN. S. R. E. 
Cardinalibus Sacrorum Rituum Congregationi praepositis, ecclesiam 
Annunciationis B. M. V. civitatis Follina dioecesis Cenetensis, Aposto- 
lica Nostra auctoritate, praesentium vi perpetuunque in modum ad 
titulum ac dignitatem Basilicae minoris evehimus cum omnibus et sin- 
gulis privilegiis atque honorificentiis, quae ex hac ratione Basilicis 
Almae Urbis minoribus competunt. 

Decernentes praesentes Litteras Nostras firmas, validas et efficaces 
semper exslare ac permanere, suosque plenos atque integros effectus 
sortiri atque obtinere, illisque ad quos pertinent, sive pertinere poterunt, 
nunc et in posterum plenissime suffragari, sicque rite iudicandum esse 
ac definiendum, irritumque ex nune et inane fieri, si quidquam secus 
super his, a quovis, auctoritate qualibet, scienter sive ignoranter atten- 
tari contigerit. Non obstantibus contrariis quibuscumque. 

Datum Romae apud Sanctum Petrum, sub anulo Piscatoris, die 
x augusti mcmxxt, Pontificatus Nostri anno septimo. 


P. Carp. Gasparri, a Secretis Status. 

SANCTUARIUM B. M. V. IN CAELOS ASSUMPTAE, IN MONTE ALVERNA, O. F. M. 
DIGNITATE AC TITULO BASILICAE MINORIS COHONESTATUR. 


BENEDICTUS PP. XV 


Ad perpetuam rei memoriam. — Beatus Franciscus Asisiensis ad 
eorum salutem christifidelium qui, etsi in saeculo viventes, christianam 
perfectionem assequi cuperent, anno mccxxi Tertium salubriter consti- 
tuit Ordinem, cuius propterea sodales hoc ipso anno septimum cele- 
brant plenum saeculum ab Ordine suo condito, cum maxima omnium 
bonorum laetitia, Nobisque vehementer probantibus, qui, horum sol- 
lemnium occasionem nacti, pluribus indulgentiis privilegiisque sodales 
eosdem auximus. Quum vero faustitatis huius velimus memoriam per- 
petuo manere, consilium quoque cepimus, praecipuo benevolentiae No- 
strae testimonio amplificandi decus sanctuarii, quod in solitario loco, 
quem a monte Alverna nuncupant, curantibus Fratribus Minoribus, col- 
laticia fidelium stipe exstructum est in honorem beatae Mariae Virginis 
in caelos Assumptae ac beati Francisci, sub ipsum paene sanctum Legi- 
feri Patris obitum, qui in aspera eiusdem loci solitudine sacris stygma- 
tibus anno mccxxiv mirabiliter decoratus est. Ad templum enim istud 
continensque fratrum Franciscalium coenobium, iam inde ab initio, chri- 
stifideles frequentissimi confluere coeperunt; neque unquam, progressu 
temporis, popularium peregrinorum pietas erga illa sacra loca deferbuit, 
sed magis magisque in dies ad nostra usque tempora est aucta. Huc 
accedit quod in sanctuario ipso, bonae artis monumentis conspicuo, 
eorumdem religiosorum virorum opera, sacrae liturgiae caeremoniis ac 
ritibus continenter optimeque divinus cultus exerceatur ac foveatur. Li- 
benter igitur a dilecto filio Mariano Libri, hodierno eiusdem coenobii 
Fratrum Minorum in monte Alverna Moderatore, supplicem libellum 
accepimus, quo, nomine proprio, Franciscalis Familiae ac sodalium 
omnium Tertii Ordinis Franciscanorum, nos enixe rogat, ut dignitate, 
titulo, privilegiisque Basilicae minoris, pro Nostra benignitate sanctua- 
rium decorare dignemur. Quapropter, conlatis consiliis cum VV. FF. NN. 
S. R. E. Cardinalibus Congregationi Sacrorum Rituum praepositis, de 
certa scientia ac matura deliberatione Nostris deque Apostolicae pote- 
statis plenitudine, praesentium Litterarum vi perpetuumque in modum, 
enunciatum sanctuarium beatae Mariae Virgini in caelos Assumptae 

dicatum, in monte Alverna, intra fines Aretinae dioecesis, dignitate ac 
titulo Basilicae minoris honestamus cum omnibus honoribus, praeroga- 
tivis, privilegiis, indultis, quae minoribus Almae huius Urbis Nostrae 
Basilicis de iure competunt. 

Decernentes praesentes Literas Nostras firmas, validas atque effi- 
caces semper exstare ac permanere, suosque plenos atque integros effe- 
ctus sortiri atque obtinere, illisque ad quos pertinent, sive pertinere 
poterunt, nunc et in posterum plenissime suffragari; sicque rite iudi- 
candum esse ac definiendum, irritumque ex nunc et inane fieri si 
quidquam secus super his a quovis, auctoritate qualibet, scienter 
sive ignoranter attentari contigerit. Non obstantibus contrariis quibus- 
cumque. 

Datum Romae apud Sanctum Petrum, sub anulo Piscatoris, die 
augusti McMxxI, Pontificatus Nostri anno septimo. 


P. Carp. Gasparri, a Secretis Status. 


EPISTOLA 


AD EMUM P. D. VINCENTIUM S. R. E. CARD. VANNUTELLI, SACRI COLLEGII DECA- 
NUM: DE HONORIBUS DECRETIS MEMORIAE SUMMI MUSICI IOANNIS PIER- 
LUIGI PRARNESTINI. 


Signor Cardinale, 


Non senza vivo compiacimento del Nostro animo abbiamo appreso 
che la cittaé di Palestrina si appresta a tributare solenni onoranze alla 
memoria del grande maestro Giovanni Pierluigi, il quale, avendo sor- 
tito da essa i natali, ne ha reso celebre il nome in tutto il mondo. 

Tali feste riusciranno senza dubbio di incitamento non solo ai cul- 
tori della musica classica, ma anche e sopratutto a coloro che zelano il 
decoro del tempio di Dio, poiché poche volte nella storia le idealita 
dell’arte e gli splendori della fede si sono fusi con cosi perfetta armonia, 
come nell’artista, la cui opera polifonica é uno degli ornamenti pit pre- 
ziosi della Nostra cappella pontificia e delle basiliche romane. Percid il 
monumento che la citta di Palestrina innalza al suo grande figlio e la 
celebrazione inaugurale, che si annunzia in particolare modo solenne, 
meritano una speciale considerazione della Sede Apostolica. 

Ella, signor Cardinale, come Vescovo della diocesi, é stata chiamata 
alla presidenza di onore delle feste, e certamente la Sua porpora di prin- 

cipe della Chiesa, anzi di Decano del sacro Collegio, sara per dare alle 
medesime un particolare splendore; ma é Nostro desiderio di prender 
parte anche Noi in qualche maniera a tali onoranze; e percid, mentre 
abbiamo divisato di concorrere con l’offerta, che qui Le rimettiamo, alle 
spese sostenute da cotesta benemerita Amministrazione comunale per 
lerezione del monumento, siamo lieti di autorizzarLa, signor Cardinale, 
a rappresentare nelle feste di inaugurazione la Nostra umile Persona. 

L’interesse che Noi prendiamo a questa celebrazione deve servire 
a promuovere sempre pit quel fervore di restaurazione musicale che, 
iniziato felicemente dal Nostro Predecessore di venerata memoria, nel 
primo anno del suo pontificato, @ andato diffondendosi e intensifican- 
dosi in tutte le regioni della cattolicita. Noi non vogliamo che col vol- 
gere degli anni possa il tempo affievolire l’efficacia di quelle sapienti 
norme che il medesimo Pontefice traccid nel motu-proprio del 22 novem- 
bre 1903 chiamandole il codice giuridico della musica sacra; ma vogliamo 
che restino nel loro pieno vigore, specialmente per cid che riguarda la 
classica polifonia, la quale, come fu detto egregiamente, ottenne il mas- 
simo della sua perfezione nella scuola romana per opera di Pier Luigi 
da Palestrina. In tal modo i fedeli, raccolti in preghiera nel tempio di 
Dio, pid facilmente saranno eccitati alla devozione e meglio si dispor- 
ranno ad accogliere i frutti della grazia. 

Con questo augurio, Ci @ grato, signor Cardinale, di impartire a 
Lei, al Suo clero, ai promotori delle feste ed al caro popolo della dio- 
cesi di Palestrina, l’Apostolica benedizione. 

Dal Vaticano, 19 settembre 1921. 


BENEDICTUS PP. XV 

ACTA SS. CONGREGATIONUM 


SACRA CONGREGATIO CONSISTORIALIS 


I 
PREMISLIEN. LATINORUM - TARNOVIEN. 


DE MUTATIONE FINIUM DIOECESIUM 


DECRETUM 


Fideles pagi Komorén, pertinentes ad paroeciam Ostrowy tuszowskie 
et ad dioecesim Tarnoviensem, cum longe distent a propria ecclesia 
paroeciali, per Ordinarium Premisliensem, consentiente Rmho Episcopo 
Tarnoviensi, efflagitarunt ab Apostolica Sede, ut paroeciae in Majdan 
kolbuszowiski, dioecesis Premisliensis Latinorum, a qua haud procul 
absunt, aggregarentur. Porro SSmus D. N. Benedictus PP. XV preces 
benigne excipiens, statuit, vi praesentis decreti consistorialis, ut pagus 
Komoréw a paroecia Ostrowy tuszowskie et a dioecesi Tarnoviensi sepa- 
retur, atque paroeciae Majdan kolbuszowiski, in dioecesi Premisliensi 
Latinorum, perpetuo uniatur. 

Ad haec autem exsecutioni mandanda Sanctitas Sua deputavit 
R. P. D. Iosephum Sebastianum Peleczar, Episcopum Premisliensem 
Latinorum, eidem tribuens facultates ad id necessarias et opportunas, 
etiam subdelegandi ad effectum de quo agitur quemlibet virum in eccle- 
siastica dignitate constitutum: facto onere intra sex menses mittendi 
ad hance S. Congregationem authenticum exemplar peractae exsecutionis. 
Contrariis quibusvis minime obstantibus. 

Datum Romae, ex aedibus Sacrae Congregationis Consistorialis, 


die 30 augusti 1921. 


C. Carp. De Lal, Epise. Sabinen., Secretarius. 


L. S. 
Aloisius Sincero, Adsessor. 

MONACEN. et FRISINGEN. 
AUGUSTAN. VINDELICORUM 


DE FINIUM DIOECESIUM COMMUTATIONE 


DECRETUM 


Emus ac Rmus Card. Archiepiscopus Monacen. et Frisingen., assen- 
tiente Rio Ordinario Augustan. Vindelicorum, petiit ab Apostolica Sede 
dismembrationem pagi Achrain a paroecia Ohlstadt archidioecesis Mona- 
cen. et Frisingen., et eiusdem aggregationem paroeciae Murnau dioecesis 
Augustan. Vindelicorum: idque tum ob magnum spatii intervallum, quo 
fideles paroeciae Ohlstadt a propria ecclesia paroeciali distant, tum pro- 
pter nimiam asperitatem viarum illuc ferentium. Quibus precibus SSmus 
D. N. Benedictus PP. XV, attentis omnibus ad rem facientibus et habito 
favorabili voto a R. P. D. Eugenio Pacelli, Archiepiscopo tit. Sardian. 
et Nuntio Apostolico in Germania, benigne annuendum censuit. 

Qua de causa, Apostolicae potestatis plenitudine et suppleto, qua- 
tenus opus sit, quorum intersit vel sua interesse praesumant consensu, 
per praesens consistoriale decretum statuit, ut memoratus pagus Achrain 
a paroecia Ohlstadt et ab archidioecesi Monacen. et Frisingen. disiun- 
gatur atque paroeciae Murnau et dioecesi Augustan. Vindelicorum aggre- 
getur. 

Ad praemissa vero exsecutioni demandanda SSmus Dominus depu- 
tare dignatus est eundem R. P. D. Eugenium Pacelli, eidem tribuens 
facultates omnes ad hoc necessarias et opportunas, etiam subdelegandi 
ad effectum de quo agitur quemlibet virum in ecclesiastica dignitate 
constitutum: facto onere mittendi intra sex menses ad hanc S. Congre- 
gationem authenticum exemplar peractae exsecutionis. 

Contrariis quibusvis minime obstantibus. 

Datum Romae, ex aedibus Sacrae Congregationis Consistorialis, die 
31 augusti 1921. 


C. Carp. De Lat, Ep. Sabinen., Secretarius. 
L. S. 


Aloisius Sincero, Adsessor 


S. Congregatio Consistorialis 477 


I] 
PROVISIO ECCLESIARUM 


Ssmus D. N. Benedictus Pp. XV, decretis S. Congregationis Consi- 
storialis, has quae sequuntur Ecclesias de proprio singulas pastore 
providit, nimirum: 


26 augusti 1921. — Cathedrali Ecclesiae Aprutinae seu Theramensi © 
praefecit R. D. Septimium Quadraroli, Archidiaconum metropolitanae 
Ecclesiae Camerinensis, ibique Vicarium Generalem. 

— Cathedrali Ecclesiae de Tulancingo, R. P. D. Vincentium Castel- 
lanos et Nufiez, hactenus Episcopum Campecorensem. 

— Metropolitanae Ecclesiae Cuiabensi, R. P. D. Franciscum de 
Aquino Corréa, hactenus Episcopum titularem Prusiadensem. 

27 augusti. — Cathedrali Ecclesiae Viglevanensi, R. P. D. Angelum 
Hyacinthum Scapardini, hactenus Archiep. titularem Damascenum. 

— Cathedrali Ecclesiae Fodianae, R. D. Petrum Pomares, Primice- 
rium metropolitanae Ecclesiae Anconitanae. 

29 augusti. — Metropolitanae Ecclesiae Dublinensi, R. P. D. Eduar- 
dum Byrne, hactenus Episcopum titularem Spigacensem. 

28 septembris. — Titulari episcopali Ecclesiae Methonensi, R. P. 
Franciscum Melchiori O. F. M., deputatum in coadiutorem cum iure 
successionis R. P. D. Primi Bianchi, Archiepiscopi Dyrrachiensis. 


SACRA CONGREGATIO CONCILII 


LINCIEN. 


DIVINI OFFICII 
Die 12 aprilis 1919, 16 aprilis et 9 iulii 1921 


Species racti. - Episcopus Linciensis sequens dubium quoad obli- 
gationem recitandi divinum officium ex parte Episcopi dum choro vel 
processionibus capitularibus assistit, H. S. Congregationi proposuit: 

« Cum Episcopus haud secus atque alii sacerdotes teneatur ad Offi- 
« clum divinum recitandum, quaeritur, utrum ipse huic obligationi satis- 
« faciat, dum partibus Officii eo modo solemniter assistit, quo ex Cae- 

«remoniali Episcoporum eas perficere debet, e. gr. 1) ante Missam 
« pontificalem solemnem, horae Tertiae aut Nonae a choro cantatae, 
« quamvis ipse interim apud thronum praeparationem ante Missam Ne 
« reminiscaris recitare et solam orationem in fine Tertiae vel Nonae can- 
« tare debeat; aut 2) Vesperis solemnibus pariter a choro cantatis, dum 
« ipse in throno et in altari functiones praescriptas solemniter in pon- 
« tificalibus peragit; aut etiam 3) processionem in festo S. Marci seu 
« litaniis maioribus, ac etiam in litaniis minoribus, solemniter ducens, 
« quamvis ipsum in publica via processionis litanias cum aliis cantoribus 
« cantare haud conveniat; et similiter 4) in aliis functionibus, quas ipse 
« solemniter peragit, quamvis secundum rubricas Caeremonialis Episco- 
« porum, solus chorus aut certi cantores partes officii recitare debeant, 
« quin ipse eas recitet ». 

Hisce super precibus auditi fuerunt nonnulli Consultores, quorum 
animadversiones summatim sic referuntur. 


ANIMADVERSIONES. - Quamvis super relatis quaesitis Ordinarii Lin- 
cien., nulla, quoad sciamus, authentica prostet decisio Apostolicae Sedis, 
nec ulla inveniatur directa ac palmaris responsio in Doctorum libris, 
attamen usu et opinione communi satis receptum esse constat, quod 
Episcopus omnino satisfaciat suo oneri dum, iuxta praescriptum Cae- 
remonialis Episcoporum, lib. Il, cap. VII, n. 8, suo insistens solio, Mis- 
sam solemniter celebraturus, ad horam Tertiam vel Nonam (iuxta casuum 
diversitatem) recitatis cum choro precibus Pater, Ave, intonatis ¥. Deus 
in adiutorium et antiphona, dictoque cum Ministris hymno convenienti, 
statim ex libro legit quinque psalmos et ceteras preces pro praeparatione 
ad Missam, dum chorus cantat hymnum et psalmos horae, ita tamen ut 
Episcopus opportuno tempore surgat ad lectionem capituli, simul cum 
choro recitet responsoria et ipse orationem ad Horam canat. Quae si rite 
perficiat, ex communi usu et opinione Episcopus non tenetur ad horam 
Tertiam vel Nonam in choro cantatam, privatim postea recitandam, 
nec ad supplendos psalmos eiusdem horae, quorum loco, dum a choro 
canebantur, ipse psalmos et preces ad Missam praevias praelegerat. 

Vicissim, ex eadem communi opinione et praxi, Episcopus videtur 
et reputatur obligatus ad eas partes officii divini recitandas vel sup- 
plendas, quibus, dum canebantur a choro vel a populo, ipse solummodo 
materialiter, etsi solemniter, praesens adfuit, sive ad Vesperas, sive ad 
Matutinum cum Laudibus, sive ad Litanias tum maiores tum minores, 
quas nempe recitet chorus Episcopo praesente in pontificalibus, sed 
omnino tacente. 

Ut huius communis opinionis et praxis diversa ratio reddatur, vide- 
tur ea revocari posse ad effatum scriptoribus rerum liturgicarum et cano- 
nicarum satis usuale: in aliquibus supplet chorus; quod sane intelligitur 
dum is, in cuius favorem invocatur, a) est in choro, immo efformat 
aliquid unum cum choro; 6) est tamen materialiter impeditus a recita- 
tione chorali, quia in aliqua caeremonia vel servitio chorali occupatur 
(cfr. Ferraris, s. v. Officium, III, 18); vel c) non tenetur ad recitationem, 
saltem elata voce, quia huic oneri alternis satisfit, vel a celebrante, lecto- 
ribus, etc., nomine omnium, iuxta communem usum. 

Haec ad casum trahendo, plane intelliguntur eadem locum omnino 
obtinere, ubi Episcopus Missam solemniter celebraturus, ritu  superius 
explicato, partim Horae canonicae, parti precibus Missae praeviis atten- 
dit. Est enim in choro cum quo unum, immo cuius caput liturgicum, 
efformat; et materialiter impeditur a recitandis psalmis horae, quia 
eodem tempore quo hi canuntur, tenetur, ad normam Caeremonialis, 
ad eas preces Missae praeparatorias ex libro legendas. - Ceterum, fru- 
stra in Caeremoniali praescriberetur ut Episcopus initium et finem horae 
canonicae cum choro faciat, si obstaret per materialem omissionem 
medii, i.e. psalmorum dictae Horae, quominus eidem satisfaceret. Immo 
id videtur quoque per explicitam litteram Caeremonialis excludi, ubi 
(l. Il, c. VII, n. 7-8) haee legimus: « Ad horas canonicas Episcopus non 
« solet intervenire. Excipitur tantummodo hora Tertia, quam, si Episco- 
« pus est solemniter celebraturus, pariler et ab illo recitari convenit ». 
Itaque, pariter recitatur ab Episcopo hora Tertia, dum recitatur modo 
praedicto. 

Ast si cetera consideramus, statim apparet aliquam deficere ex enun- 
ciatis conditionibus, ut arbitremur chorum supplere. Quoties enim Epi- 
scopus assistit sola cappa indutus, non prohibetur profecto ex Breviario 
legere; si vero in paramentis sacris pontificaliter adsistit, v. g. ad Vespe- 
ras et ad Laudes, incongruum quidem est ut cum choro canat aut legat 
Breviario prae manibus, non autem ut recitet privatim, ex libro cho- 
rali quem cappellanus aut minister libri sustineat, prout in praepara- 
tione ad Missam; quod demum attinet ad Litanias, nihil prohibet, immo 
ad aedificationem confert, si respondeat cum clero et populo, vel in 
publica via et absque libro, prout respondere in Urbe, non modo Epi- 
scopos sed et Emos Patres processionaliter incedentes, videre est. Quin 
etiam quod dicitur de Litaniis, explicita littera confirmari videtur, dum 
in Caerem. Episc. legimus (I. I, c. 18, n. 1): « Ab Episcopo ceteri exem- 
« plum sumunt » ac in Rituali (1. [X, c. IV, n. 2) celebrans simul veniat 
cum « ceteris eadem voce respondentibus ». Unde apparet a quaesiti ver- 

bis expungendum esse quod dicitur « cum ipsum in publica via proces- 
« sionis litanias cum aliis cantare haud conveniat »; sicut paulo infra 
non plane intelligitur quibus rubricis Caeremonialis Episcoporum prae- 
scribat ut « solus chorus aut certi cantores partes officii recitare debeant, 
« quin ipse recitet »» Unum quod occurrit lib. I, c. XX, 4: « in Vesperis 
«autem Episcopus nihil ex libro legit, nisi orationem quam cantat in 
« fine », perperam in hunc sensum trahi videtur, quum potius indicet 
ratione ritus nihil Episcopo legendum tune imponi; vel, prout aliis pla- 
cet, supponat Episcopum memoriter tenere psalmos vesperales, quin 
immo, prout in veneranda antiquitate admiramur (cfr. S. Greg. M., Epist., 
|. V, n. 48, apud Migne, P. L., 77, col. 777, 1090, 1313, 1566; Concil. Tolet., 
a. 656 ap. Harduin, III, col. 978; Mansi, XIII, col. 158), totum psalterium. 

(llud sane concedendum est, non teneri Episcopum, si, inter reci- 
tationem, obligetur aliquam caeremoniam cum officio connexam ponere, 
ad partem, quam ex necessitate omisit, supplendam. Etenim, prout com- 
muni sententia censent doctores, teste Ferraris, |. c. « qui inter publi- 
«cam recitationem ex officio... occupantur in parandis libris, in prae- 
« videndis antiphonis seu lectionibus..., in thurificandis altaribus et 
« huiusmodi, non tenentur repetere ea quae aliis, ipsis non audientibus 
« nec recitantibus, canunt seu recitant, quia chorus, cui inserviunt, sup- 
« plet pro ipsis »; et rationem affert, eodem loco, n. 29 subiungens: 
« Quod enim recitatur in choro est oratio totius chori, ideoque eius 
« (qui non audit et non recitat, non valens) dummodo choro assistat 
« et attendat ». Ac pariter S. Alfonsus (Th. mor., vol. V, p. II, lib. IV, 
de statu clericor., art. III, n. 156) seribit: « Si alia in choro necessaria 
« peragendo occupatus fuisti, quia chorus totus pro eo, qui in re ad 
« officii celebritatem pertinente occupatur, videtur supplere et non tan- 
« tum suo, sed etiam aliorum ministrantium nomine recitare et canere » 
(Cfr. quoque Bucceroni, Inst. th. mor., p. Il, vol. III, ed. VI, p. 70). 
Porro quod pro ceteris choralibus valet, multo etiam magis pro Epi- 
scopo qui liturgice caput efformat ipsius chori, asserendum esse constat. 

Quare ete. 


_ Reso.utio. - In plenariis coetibus in Palatio Ap. Vaticano habitis 
die 12 aprilis 1919, 16 aprilis et 9 iulii 1921, omnibus attenta delibera- 
tione perpensis, Emi Patres S. C. Concilii, dubiis ex officio in has for- 


mulas conceptis: 
|. An Episcopus, Missam pontificalem celebraturus, satisfaciat obliga- 


tiont Horae canonicae (Tertiae vel Nonae) recitando preces a Caeremo- 


niali Episcoporum praescriptas ; 

Il. An Episcopus satisfaciat respectivae obligations Officit divini, dum 
pontificaliter celebrat in Vesperis et Laudibus, in procession: Litaniarum 
maiorum et minorum, aliisque in solemnibus functionibus, quamvis secun- 
dum rubricas Caeremonialis Episcoporum, chorus aut certi cantores 
partes Officit recitare aut canere debeant, quin ipse eas recitet ; 

respondendum censuerunt: 

Ad I. Affirmative. 

Ad II. Negative, nisi aliqua caeremonia, iuxta Rubricas Caeremo- 
nialis Episcoporum, ipse impediatur. 

Facta autem de praemissis Sstho Dio Nostro Benedicto Div. Prov. 
PP. XV relatione ab infrascripto S. C. Congregationis Secretario, in 
audientiis diei 17 aprilis et 10 iulii 1921, Sanctitas Sua datas resolu- 
tiones approbare et confirmare dignata est. 


I. Mort, Secretarius. 


SACRA CONGREGATIO DE RELIGIOSIS 


DE CELEBRATIONE CAPITULI GENERALIS IN CONGREGATIONIBUS IURIS DIOE- 


CESANI. 
DUBIA 


Huic Sacrae Congregationi negotiis Religiosorum Sodalium prae- 
positae, circa celebrationem Capituli Generalis in Congregatione iuris 
dioecesani, proposita fuerunt dubia quae sequuntur: 


I. Utrum ad Ordinarium domus principis Congregationis religiosae 
iuris dioecesani, quae iam per plures dioeceses diffusa est, spectet ius 
statuendi locum ubi Capitulum Generale celebrandum sit; an potius ad 
Moderatricem Generalem? 

II. Utrum eidem Ordinario, de quo in praecedenti dubio, competat 
praesidere electioni Moderatricis Generalis eamque confirmare vel re- 
scindere; an potius spectet ad Ordinarium loci in quo electio pera- 
gitur ? 

Porro Eminentissimi Patres Cardinales, in plenario coetu ad Vati- 
canum habito die 17 iunii 1921, re sedulo perpensa, respondendum cen- 
suerunt prout sequitur: 

Ad I. Negative ad primam partem, affirmative ad secundam ad nor- 
mam canonum 162 et 507. 

Ad II. Negative ad primam partem, affirmative ad secundam iuxta 
canonem 506 § 4. 

Facta autem relatione SSmo Domino Nostro Benedicto divina Pro- 
videntia PP. XV a R. P. D. Abbate Secretario in Audientia diei 25 eius- 
dem mensis et anni, Sanctitas Sua Eminentissimorum Patrum decisio- 
nem seu responsionem approbavit atque publici iuris fieri mandavit. 

Datum Romae ex Secretaria Sacrae Congregationis negotiis Reli- 
giosorum Sodalium praepositae, die secunda iulii 1921. 


Tx. Carp. VALFRE pI Bonzo, Praefectus. 


L. S. 
Maurus M. Serafini, Ab. O. S. B., Secretarius. 


SACRA CONGREGATIO DE PROPAGANDA FIDE 


DECRETUM 


IMMUTANTUR LIMITES INTER PRAEFECTURAS APOSTOLICAS DE « TEFFE » ET 
« SOLIMOES SUPERIORIS » NUNCUPATAS. 


Apostolicis praefecturis de Teffé et Solimées superioris nuncupatis, 
fines iam in actu earundem canonicae erectionis, nempe mense maio 1910 
praestituti fuerunt. 

Cum autem magni momenti difficultates processu temporis exortae 
fuerint inter utriusque praefecturae missionarios ex praedicta finium 
delimitatione, preces nuper huic S. C.a Christiano Nomini Propagando 
oblatae sunt, quibus et Praefectus de Teffé et alter Superioris Solimées 
concorditer subscripserunt ad hoc ut nempe fines utriusque praefecturae 
apostolicae ad missionariorum levamen et ad earundem missionum incre- 
mentum paulisper immutarentur. 

Emi Patres itaque huius S. C. in plenariis comitiis diei 1*¢ p. e. 
augusti, prae oculis habitis rationibus hine inde adductis, quae novam 

supradictarum praefecturarum finium delimitationem suadere videban- 
tur, eademque finium descriptione a duobus Superioribus proposita 
prudenter attenteque inspecta, unanimiter censuerunt fines inter prae- 
fecturam de Teffé et alteram Superioris Solimées exinde prout sequitur 
habendos esse. 

1) In flumine Solimées, ad dexteram, derivatio fluminis Solimées, 
vulgo parayd do Sevalho nuncupati; ad sinistram vero rivulus Envira, 
qui defluit e flumine Solimées ad rivum Anati parand nuncupatum per 
amnem Py Boyuct seu « serpentem immanem’». 

2) Ad septentrionem fluminis Solimées divortium aquarum inter 
flumina Ica et Solimées ex parte praefecturae Solimées superioris, et 
Iapurad et Anaruci ex parte praefecturae de Teffé. 

3) Ad meridiem fluminis Solimées divortium aquarum inter lurud 
et Iutahy ex parte praefecturae de Teffé, Iavary et Solimées ex parte 
praefecturae Solimées superioris. 

Quam Emorum Patrum sententiam in audientia diei 8 eiusdem 
mensis augusti SSmo D. N. Benedicto Div. Prov. PP. XV ab infrascripto 
S. huius Congregationis Secretario relatam eadem Sanctitas Sua in 
omnibus adprobare ratamque habere dignata est, ac praesens super re 
decretum confici mandavit. 

Datum Romae, ex aedibus Sacrae Congregationis de Propaganda 
Fide, die 10 septembris 1921. 


pro Emo Cardinali Praefecto 


+ P. Fumasoni-Bionpr, Archiep. Diocletan., Secretarius. 


L. S. 
Caesar Pecorari, Subsecretarius. 


Il 


PROVISIO ECCLESIAE 


Ssmus Dius Noster Benedictus Pp. XV, decreto S. Congregationis 
de Propaganda Fide, die 9 augusti 1921, Ecclesiae metropolitanae Baby- 
lonensi Latinorum praefecit R. P. Franciscum Berré, ex Ordine Fratrum 
Praedicatorum. 


. 

NOMINATIONES 


Brevibus apostolicis nominati sunt: 


22 augusti 1921. — Abbas S. Alexandri de Oroshi in monte Miri- 
ditarum in Albania, R. D. Iosephus Gjonali. 

12 septembris. — Coadiutor cum iure successionis Archiepiscopi 
Dyrrachiensis, R. P. Franciscus Melchiori ex Ordine Fratrum Minorum. 


Item decretis S. C. de Propaganda Fide nominati sunt: 


8 iulii 1921. — Praefectus apostolicus de Korogo, R. P. losephus 
Diss, ex Instituto Lugdunensi pro Missionibus ad Afros. 

1 augusti. — Praefectus Apostolicus Insulae Formosae, R. P. Tho- 
mas de la Hoz, ex Ordine Fratrum Praedicatorum. 


Diarium Romanue Curiae 


DIARIUM ROMANAE CURIAE 


SEGRETERIA DI STATO 
AVVISO 

La Direzione dell’ « Annuario Pontificio» presso la Segreteria di Stato 
interessa vivamente gli [llmhi e Rmi Ordinari delle diocesi, i collegi prelatizi, 
i Superiori generali degli Ordini religiosi, i Rettori dei collegi ecclesiastici e 
tutti i dignitari appartenenti alla Corte pontificia a volerle trasmettere in 
tempo utile le relazioni e rettifiche occorrenti per la edizione dell’« Annuario » 
pel prossimo anno 1922, in conformita della lettera circolare dell’Emo sig. Car- 
dinale Gasparri, Segretario di Stato, in data 15 luglio 1915, e delle particolari 
istruzioni ricevute al momento delle nomine e promozioni. 


NOMINE 


Con Biglietto della Segreteria di Stato, il Santo Padre si é degnato di 
nominare: 


31 agosto 1921. L’ Emo sig. Card. Michele Lega, Protettore dell’ Arciconfra- 
ternita di S. Antonio di Padova, in Santa Lucia 
dei Ginnasi, di Roma. 


Con Brevi Apostolici il Santo Padre si é degnato di nominare: 


Prelati Domestici di S. S.: 
28 giugno 1921. Monsig. Giuseppe Kaup, della diocesi di Belleville. 


» » »  Monsig. Giuseppe H. Schlarman, della medesima diocesi. 
> » »  Monsig. Carlo Gilmartin, della medesima diocesi. 
» » » Monsig. Andrea Ianiszewski, della medesima diocesi. 


20 luglio » Monsig. Guido Garelli, dell’archidiocesi di Torino. 
13 agosto » Monsig. Antonino Chionna, dell’archidiocesi di Ostuni. 


24 » »  Monsig. Pietro Scarponi, della diocesi di Macerata. 
26 » »  Monsig. Stefano El-Khazen, dell’archidiocesi di Tolemaide 


dei Maroniti. 

26 agosto 1921. Monsig. Antonio Crippa, dell’archidiocesi di Milano. 

29 » »  Monsig. Giuseppe Miglior, dell’archidiocesi di Cagliari. 

2 settembre » Monsig. Pietro Giuseppe Villalonga, dell’archidiocesi di San- 
tiago di Cuba. 


9 » » Monsig. Antonio Rotondi, dell’archidiocesi di Ravenna. 

10 » » Monsig. Roberto Puccini, della diocesi di Pistoia. 

16 > » Monsig. Sebastiano Calella, dell’archidiocesi di Brindisi. 

> > » Monsig. Vincenzo Memmola, della medesima archidiocesi. 
ONORIFICENZE 


Con Brevi Apostolici il Santo Padre si é degnato di conferire le seguenti 
onorificenze: 


La Commenda con placca dell’Ordine di S. Gregorio Magno, classe civile: 


13 maggio 1921. Al sig. Enrico Esders, dell’archidiocesi di Malines. 
17 agosto » Al sig. Kesseruan El-Khazen, governatore del Libano. 


La Commenda dell’Ordine di S. Gregorio Magno, classe civile : 


12 agosto 1921. Al sig. barone Luigi Barracco, della diocesi di Cotrone. 


17 » » Al sig. Alberto Poche, di Aleppo. 

26 » » Al sig. cav. Hovannes bey Matossian, del Patriareato di 
Cilicia degli Armeni. 

29 » » Al sig. Pietro Teodoro Uberto Maria Dobbelmann, della 


diocesi di Bois-le-Duc. 
17 settembre » Al sig. cav. Alfonso Zappata, dell’archidiocesi di Torino. 
Il Cavalierato dell’'Ordine di S. Gregorio Magno, classe civile: 


15 maggio 1921. Al sig. Edoardo Mény, della diocesi di Saint-Dié. 
25 giugno » _ Al sig. avv. Daniele Mc Glynn, della diocesi di Belleville. 


> » » Al sig. dott. Bonaventura Portuondo, della stessa diocesi. 

25 agosto » Al sig. Antonio Cristoforo Van De Ven, della diocesi di 
Bois-le-Duc. 

27 > » Al sig. Adriano Giacomo Giovanni Vos, della diocesi di 
Harlem. 

29 > » Al sig. Giovanni P. Dinan, della diocesi di Détroit. 

. > » Al sig. Michele T. Dinan, della medesima diocesi. 

31 » » Al sig. Giovanni Moruzzi, dell’archidiocesi di Bologna. 

» . » Al sig. Umberto Farné, della medesima archidiocesi. 


2 settembre » *Al sig. Edoardo Servais, della diocesi di Tournai. 


| 

2 settembre 1921. Al sig. dott. Edoardo Giorgio Giuseppe Antonio Maria Wir- 
sing, della diocesi di Breslavia. 


> > » Al sig. dott. Giuseppe Rotter, della medesima diocesi. 
10 » » Al sig. Augusto Roberti-Percy, della diocesi di Liegi. 
22 > » Al sig. Ovidio de Saint-Aubin, dell’archid. di New York. 


La Commenda dell’Ordine di S. Silvestro Papa: 


20 agosto 1921. Al sig. cav. Luigi Tosti (Roma). 
» » » Al sig. Pio Philipona, giornalista svizzero. 
17 settembre » Al sig. Pier Vincenzo Bellia, dell’archidiocesi di Torino. 


Il Cavalierato dell’Ordine di S. Silvestro Papa: 


24 agosto 1921. Al sig. Giuseppe Seraiter (Roma). 
30 » » Al sig. Francesco Sabatini (Roma). 
» » » Al sig. Riccardo Costantini (Roma). 


MAGGIORDOMATO DI SUA SANTITA 


NOMINE 
Con Biglietti di S. E. Rtha Mons. Maggiordomo, il Santo Padre si é degnato 


di nominare: 
Camerieri Segreti soprannumerari di S. S.: 


21 giugno 1921. Monsig. Andrea Lago y Cizur, della diocesi di Avana. 
18 agosto » Monsig. Giuseppe Bouzek, Vice-Rettore del Collegio Boemo 


in Roma. 
22 > »  Monsig. Otto Mueller, dell’archidiocesi di Colonia. 
10 settembre » Monsig. Giovanni Ferraro, della diocesi di Ivrea. 
> > » Monsig. Carlo Veneziani, della diocesi di Piacenza. 
» > » Monsig. Carlo Fissore, dell’archidiocesi di Torino. 
12 » » Monsig. Teodoro Caiulo, dell’archidiocesi di Brindisi. 
» > »  Monsig. Giuseppe Rodriguez Madeira, della dioc. di Coimbra. 
15 > » Monsig. Giuseppe Focardi, della diocesi di Fiesole. 
16 > »  Monsig. Alberico Andrioli, della diocesi di Verona. 


Camerieri Segreti di Spada e Cappa soprannumerari di S. S.: 


10 settembre 1921. [1 sig. conte Carlo de Spee, dell’archidiocesi di Colonia. 
19 » » Il sig. conte Carlo Guiglia, dell’archidiocesi di Genova. 
22 » » Il sig. Giovanni Lonergan, dell’archidiocesi di Filadelfia. 

Camerieri d'onore in abito paonazzo di S. S.: 


11 giugno 1921. Monsig. Federico Buus, della diocesi di Limburgo. 

» - »  Monsig. Carlo Knédgen, della medesima diocesi. 

12 settembre Monsig. Giulio Sanchez Ibafiez, della diocesi di Santander. 
~ Monsig. Mario Sardo, della diocesi di Acireale. 
> Monsig. Colomanno Gonczlik, dell’archidiocesi di Colocza. 
» Monsig. Mattia Pal, della medesima archidiocesi. 
- Monsig. Vittorio Cavagnis, della diocesi di Bergamo. 


Cameriere donore di Spada e Cappa soprannumerario di S. S.: 


6 settembre 1921. Ll sig. comm. Francesco Saverio Seganti (Roma). 


NECROLOGILO 


23 settembre 1921. L’ Emo sig. Card. Augusto Renato Dubourg, Arcivescovo 
di Rennes. 

